Jimmy Carter

Den James Earl "Jimmy" Carter, Jr., gebuer den 1. Oktober 1924 zu Plains, an Georgia, an och do gestuerwen den 29. Dezember 2024, war en US-amerikanesche Politiker (Democratic Party) an Auteur. Hie war tëscht 1977 an 1981 den 39. President vun de Vereenegte Staaten. 2002 krut hien de Friddensnobelpräis fir seng Aarbecht mam Carter Center.

De Carter ass um Land, an Georgia, opgewuess a war e Kakuette-Bauer. Hie war vun 1963 bis 1967 Senator vun Georgia, a vun 1971 bis 1975 Gouverneur vun deem Staat. 1976 huet hien d'Presidentewale géint den deemolege President, de Republikaner Gerald Ford, gewonnen.

Den zweeten Dag am Amt huet hien d'Refractairen aus dem Vietnamkrich begnodegt. Aussepolitesch huet hien d'Camp David Accorden, d'Verträg iwwer de Panamakanal, déi de Kanal u Panama zeréckginn hunn, an den zweeten Tour vun de SALT II-Verhandlungen iwwer Ofrëschtung vu strategesche Waffen ausgehandelt.

D'Enn vu senger Amtszäit war 1979–1981 markéiert vun der Iranescher Geiselkris, dem Accident an der Atomzentral vu Three Mile Island, an der sowjetescher Invasioun vun Afghanistan, déi de Kale Krich eskaléiere gedoen an ë. a. zum Boykott vun den Olympesche Spiller 1980 zu Moskau gefouert huet.

Innepolitesch war war hie virun allem an der Energie-, Bildungs- an Ëmweltpolitik engagéiert, huet et allerdéngs net gepackt, d'USA aus hirer Wirtschafts- a Gesellschaftskris erauszeféieren, firwat en no engem Mandat 1981 vum Republikaner Ronald Reagan ofgeléist gouf. Dem Carter säi Vizepresident war de Walter Mondale.

1982 huet de Jimmy Carter de Carter Center opgebaut, fir d'Mënscherechter virunzebréngen, a sech an de Joren dono an humanitären Aktiounen engagéiert.

 Publikatiounen 
 Why Not the Best? (1975 an 1996)
 A Government as Good as Its People (1977 an 1996)
 Keeping Faith: Memoirs of a President (1982 an 1995)
 Negotiation: The Alternative to Hostility (1984)
 The Blood of Abraham (1985 an 1993)
 Everything to Gain: Making the Most of the Rest of Your Life (1987 an 1995), mam Rosalynn Carter
 An Outdoor Journal (1988 an 1994)
 Turning Point: A Candidate, a State, and a Nation Come of Age (1992)
 Talking Peace: A Vision for the Next Generation (1993 an 1995)
 Always a Reckoning (1995), Gedichtsammlung
 The Little Baby Snoogle-Fleejer (1995), Kannerbuch, illustréiert vu senger Duechter
 Living Faith (1996)
 Sources of Strength: Meditations on Scripture for a Living Faith (1997)
 The Virtues of Aging (1998)
 An Hour before Daylight: Memories of a Rural Boyhood (2001)
 Christmas in Plains: Memories (2001)
 The Nobel Peace Prize Lecture (2002)
 The Hornet's Nest (2003), historesche Roman
 Our Endangered Values America's Moral Crisis (Juli 2006)
 Palestine Peace Not Apartheid (November 2006)

 Literatur 
 John Dumbrell: The Carter Presidency. 1993
 Erwin C. Hargrove: Jimmy Carter as President. 1988
 Charles O. Jones: The Trusteeship Presidency. 1988
 Herbert A. Rosenbaum, Alexander Ugrinsky (Hrsg.): The Presidency and Domestic Policies of Jimmy Carter. 1994
 Herbert A. Rosenbaum, Alexander Ugrinsky (Hrsg.): Jimmy Carter: Foreign Policy and Post-Presidential Years. 1994

 Um Spaweck 

 James Carter Portrait op der Homepage vum Wäissen Haus
 Homepage vum Carter Center

Kategorie:Presidente vun den USA
Kategorie:US-amerikanesch Senateuren
Kategorie:Gebuer 1924
Kategorie:Gestuerwen 2024
Kategorie:US-amerikanesch Gouverneuren
Kategorie:Friddensnobelpräisdréier
Kategorie:Persounen, déi d'Presidential Medal of Freedom kruten
Kategorie:US-amerikanesch Honnertjäreg